Zápisnica zo zasadnutia obecného zastupiteľstva obce Košolná

 konaného dňa 20.06.2019
Počet poslancov:

7

Prítomní:


6

Neprítomný:

1
(Dušan Hornák)






Program: 

1. Otvorenie

2. Určenie zapisovateľa a overovateľov zápisnice

3. Kontrola plnenia uznesení

4. Špecifikácia uznesenia č. 25 zo dňa 19.03.2019 

5. Stanovisko hlavnej kontrolórky k záverečnému účtu Obce Košolná za rok 2018

6. Schvaľovanie záverečného účtu Obce Košolná za rok 2018

7. Schvaľovanie VZN č. 1/2019 o výške mesačného príspevku na čiastočnú úhradu výdavkov školských zariadení

8. Menovanie členov školskej rady

9. Menovanie členov komisií

10. Prerokovanie priestupku

11. Žiadosti občanov o odkúpenie obecných pozemkov – parc. č. 304/1, parc. č. 305, parc. č. 308 

12.  Rôzne

13. Diskusia

14. Záver

K bodu 1. „Otvorenie“

Z dôvodu ospravedlnenej neprítomnosti starostu obce otvoril zasadnutie obecného zastupiteľstva zástupca starostu Mgr. Martin Bobok. Privítal a následne oboznámil prítomných s návrhom programu zasadnutia obecného zastupiteľstva. Zároveň navrhol presunutie bodov programu č. 3 – Kontrola plnenia uznesení a č. 9 – Menovanie členov komisií, z dôvodu neprítomnosti starostu obce a predsedu stavebnej komisie p. Dušana Hornáka.
Následne prijalo obecné zastupiteľstvo obce Košolná znesenie č. 36: „Obecné zastupiteľstvo obce Košolná  schvaľuje  program zasadnutia obecného zastupiteľstva nasledovne:
1. Otvorenie

2. Určenie zapisovateľa a overovateľov zápisnice

3. Špecifikácia uznesenia č. 25 zo dňa 19.03.2019 

4. Stanovisko hlavnej kontrolórky k záverečnému účtu Obce Košolná za rok 2018

5. Schvaľovanie záverečného účtu Obce Košolná za rok 2018

6. Schvaľovanie VZN č. 1/2019 o výške mesačného príspevku na čiastočnú úhradu výdavkov školských zariadení

7. Menovanie členov školskej rady

8. Prerokovanie priestupku

9. Žiadosti občanov o odkúpenie obecných pozemkov – parc. č. 304/1, parc. č. 305, parc. č. 308 

10. Rôzne

11. Diskusia

12. Záver

za hlasovalo :

6 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 2. „Určenie zapisovateľa a overovateľov zápisnice“

Za zapisovateľku zápisnice určil zástupca starostu obce pracovníčku obecného úradu p. Leu Loučkovú a za overovateľov zápisnice p. Petra Nováka a Mgr. Igora Rábaru.
K bodu 3. „Špecifikácia uznesenia č. 25 zo dňa 19.03.2019“
Nakoľko bol Okresným úradom v Trnave, Katastrálny odbor pozastavený návrh na vklad vlastníckeho práva, rozhodli poslanci obecného zastupiteľstva o upravení vyššie spomínaného uznesenia.

Obecné zastupiteľstvo obce Košolná prijalo znesenie č. 37: Obecné zastupiteľstvo obce Košolná schvaľuje zámer predaja nehnuteľnosti – parcely registra „C“ – parc .č. 37 o výmere 362 m2, druh pozemku : zast. plochy a nádvoria, zapísanej na Okresnom úrade Trnava, katastrálny odbor na LV č. 500, okres Trnava, obec Košolná, kat. úz. Košolná, ktorej výlučným vlastníkom je obec Košolná, Róbertovi Ostrížovi, nar.13.09.1994, bytom Košolná 5, 919 01 Košolná a to za minimálnu kúpnu cenu € 45,- / 1 m2 z dôvodu hodného osobitného zreteľa podľa § 9a ods. 8 písm. e/ zák. č. 138/1991 Zb. o majetku obcí v znení neskorších predpisov.
Dôvodom hodným osobitného zreteľa je skutočnosť, že uvedená nehnuteľnosť:

· v stave v akom sa v súčasnosti nachádza je pre účely a potreby obce Košolná vzhľadom na tvar, sklon a rozmery nevyužiteľná,

· predmetný pozemok nemá bez ďalších investícií možnosť reálneho, účelného a zmysluplného využitia a nie je ho možné charakterizovať ako budúci možný stavebný pozemok z dôvodu spomenutého tvaru, sklonu a rozmerov a hlavne vzdialenejšieho prístupu k inžinierskym sieťam, ktoré sú umiestnené na susediacom pozemku záujemcových rodičov, 

· sa dlhodobo nevyužíva a bezprostredne susedí, resp. hraničí s pozemkom rodičov záujemcu, na ktorom je umiestnený ich rodinným domom a zastavané plochy,

· jej prevodom z majetku obce sa prispeje k účelnejšiemu využívaniu predmetnej nehnuteľnosti žiadateľom - budúcou individuálnou výstavbou na predmetnom pozemku s využitím rozlohy a umiestnenia inžinierskych sietí na susediacom pozemku rodičov.

Správne poplatky spojené s prevodom predmetnej nehnuteľnosti bude znášať kupujúci v celom rozsahu. 

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 4. „Stanovisko hlavnej kontrolórky k záverečnému účtu Obce Košolná za rok 2018 “

Hlavná kontrolórka obce Ing. Zuzana Minarovičová oboznámila prítomných so Stanoviskom hlavnej kontrolórky k Záverečnému účtu za rok 2018, ktorý tvorí prílohu č. 1 tejto zápisnice. Pripomenula prítomným, že v priebehu roka 2018 bola obec v rozpočtovom provizóriu. Rozpočet obce bol schválený až v decembri 2018. Napriek tomu skončilo celoročné hospodárenie obce schodkom vo výške 426,03 EUR, preto navrhuje schváliť záverečný účet s výhradou.
Po kratšej diskusii prijalo obecné zastupiteľstvo uznesenie č. 38 : Obecné zastupiteľstvo Obce Košolná berie na vedomie Stanovisko hlavnej kontrolórky k Záverečnému účtu Obce Košolná za rok 2018.

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 5. „Schvaľovanie záverečného účtu Obce Košolná za rok 2018 “
Poslanci požiadali o vysvetlenie celoročného hospodárenia obce za rok 2018 pracovníčku obce p. Leu Loučkovú. Zaujímalo ich prečo obec skončila schodkom vo výške 426,03 EUR. Pracovníčka obce p. Lea Loučková vysvetlila prítomným, že na konci roka 2018 bola uhradená jedna faktúra, ktorá nebola zahrnutá do rozpočtu – výdavkovej časti v roku 2018. Záverečný účet Obce Košolná za rok 2018 tvorí prílohu tejto zápisnice. 

Následne prijalo obecné zastupiteľstvo uznesenie č. 39 : Obecné zastupiteľstvo Obce Košolná schvaľuje Záverečný účet Obce Košolná za rok 2018 bez výhrad.

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

A zároveň prijalo obecné zastupiteľstvo uznesenie č. 40 : Obecné zastupiteľstvo Obce Košolná pri prerokúvaní záverečného účtu potvrdzuje spôsob financovania schodku rozpočtu z prostriedkov rezervného fondu vo výške 426,03 EUR.

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 6. „Schvaľovanie VZN č. 1/2019 o výške mesačného príspevku na čiastočnú úhradu výdavkov školských zariadení“
Pracovníčka obce p. Lea Loučková oboznámila prítomných zo zmenami navrhnutými vo VZN č. 1/2019, ktoré tvorí prílohu tejto zápisnice. Oproti pôvodnému zneniu je zmena v §2, odst.1 – presne špecifikovaný mesiac, do ktorého dieťa platí 30 EUR školné a od kedy platí 12 EUR školné. Rovnako je zmena v §3, odst. 1 kde sa mení výška celodenného stravovania (desiata, obed, olovrant) detí v materskej škole z pôvodných   1,27 EUR na 1,45 EUR. A v §3, odst.2 sa mení výška stravného pre zamestnancov materskej školy z pôvodných 1,27 EUR na 1,33 EUR za obed.
Následne prijalo obecné zastupiteľstvo uznesenie č. 41: Obecné zastupiteľstvo Obce Košolná schvaľuje VZN č. 1/2019 o výške mesačného príspevku na čiastočnú úhradu výdavkov školských zariadení.
za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 7. „Menovanie členov školskej rady“
Pracovníčka obce p. Lea Loučková oboznámila prítomných so zložením školskej rady. Tvorí ju jeden zástupca pedagogických zamestnancov, jeden zástupca nepedagogických zamestnancov, jeden poslanec obecného zastupiteľstva, jeden pracovník obecného úradu a traja rodičia.

Následne prijalo obecné zastupiteľstvo uznesenie č. 42: Obecné zastupiteľstvo Obce Košolná menuje členov školskej rady ako zástupcov obce: Mgr. Zuzana Majkútová, p. Lea Loučková.

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 8. „Prerokovnie priestupku“
V priebehu prerokovávania priestupku – sťažnosti p. Chvostekovej na psa p. Tranžíka prišla na obecný úrad veľmi rozrušená p. Rábarová a požiadala o slovo. Bolo jej zástupcom starostu udelené. Oznámila prítomným, že pred chvíľou pes p. Tranžíka napadol ich psa, ktorý bol v tom čase na vôdzke. Nakoľko držal vôdzku p. Rábara a pes p. Tranžíka strhol ich psa do slnečnice, zároveň strhol aj p. Rábaru. Požiada poslancov obecného zastupiteľstva o riešenie tohto problému, nakoľko to nie je prvý incident, ktorý pes p. Tranžíka vyvolal. Obáva sa o bezpečnosť detí, pretože pes p. Tranžíka neposlúcha a často sa svojvoľne pohybuje po verejných priestranstvách. Poslanci jej odporučili zavolať políciu a ohlásiť im tento priestupok.
Následne prijalo obecné zastupiteľstvo uznesenie č. 43: Obecné zastupiteľstvo Obce Košolná berie na vedomie sťažnosť p. Chvostekovej na psa p. Tranžíka. Tiež schvaľuje v prípadnom súdnom konaní poskytnutie právneho zástupcu p. Chvostekovej a zároveň odporúča zaslanie napomenutia vo forme listu p. Tranžíkovi, v ktorom bude upozornený na dodržiavanie VZN č. 2/2012 o niektorých podmienkach držania psov, predovšetkým § 5, odstavce 1,2,3 a 7, ktoré zakazujú voľný pohyb psa bez náhubku a vôdzky po verejnom priestranstve a taktiež žiadajú, aby si p. Tranžík zabezpečil všetky vstupy a výstupy na pozemok proti úniku psa, aby sa zamedzil jeho svojvoľný pohyb bez dozoru majiteľa.
za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 9. „Žiadosti občanov o odkúpenie obecných pozemkov – parc. č. 304/1, parc. č. 305, parc. č. 308“
Na zasadnutí obecného zastupiteľstva sa zúčastnil aj p. Hudek, ktorý má záujem o odkúpenie parc. č. 305. Oboznámil prítomných o dôvode žiadosti a o reálnom stave predmetnej nehnuteľnosti.
Po dlhšej diskusii prijalo obecné zastupiteľstvo uznesenie č. 44: Obecné zastupiteľstvo Obce Košolná berie na vedomie všetky tri žiadosti občanov o odkúpenie obecných pozemkov a presúva ich schvaľovanie po prerokovaní v Komisii stavebnej a verejného poriadku a po vykonaní miestneho zisťovania.

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

K bodu 10. „Rôzne“
10.1 – Návrh plánu kontrolnej činnosti hlavnej kontrolórky Obce Košolná na II. polrok 2019

Hlavná kontrolórka obce Ing. Zuzana Minarovičová predstavila Návrh plánu kontrolnej činnosti na II. Polrok 2019 a pripomenula poslancom, že majú právo ukladať jej vykonanie kontrol.

Následne prijalo obecné zastupiteľstvo uznesenie č. 45: Obecné zastupiteľstvo Obce Košolná schvaľuje Návrh plánu kontrolnej činnosti hlavnej kontrolórky Obce Košolná na II. polrok 2019

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

10.2 – Žiadosť JUDr. Tollaroviča o osadenie pletiva – ohrádky
JUDr. Tollarovič požiadal o súhlas s umiestnením pletiva – ohrádky, vedľa svojho domu, z dôvodu výsadby zelene. Plôtik bude umiestnený cca 7 cm od existujúceho chodníka a v prípade nutnosti bude tento na požiadanie odstránený.

Následne prijalo obecné zastupiteľstvo uznesenie č. 46 : Obecné zastupiteľstvo Obce Košolná schvaľuje JUDr. Tollarovičovi osadenie pletiva – ohrádky.

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

10.3 – Štúdia lokality „Pod Družstvom“

Poslancom bola predložená vypracovaná štúdia lokality „Pod Družstvom“. 

Po dlhšej diskusii prijalo obecné zastupiteľstvo uznesenie č. 47: Obecné zastupiteľstvo Obce Košolná berie na vedomie štúdiu lokality „Pod Družstvom“

za hlasovalo :

6 poslancov

proti hlasovalo :

žiaden poslanec
zdržal sa hlasovania :
žiaden poslanec

  K bodu 11 „Diskusia“
Do diskusie nebol prihlásený žiadny diskusný príspevok.
K bodu 12. „Záver“

Následne zástupca starostu obce poďakoval prítomným za účasť a zasadnutie obecného zastupiteľstva ukončil.

Zapisovateľ zápisnice:  Lea Loučková

Overovatelia zápisnice : Peter Novák

v.r.


           Mgr. Igor Rábara
v.r.
Mgr. Martin Bobok – zástupca starostu obce
v.r.
Neoddeliteľnou súčasťou tejto zápisnice je:
Príloha č. 1 – Stanovisko hlavnej kontrolórky k Záverečnému účtu Obce Košolná za rok 2018 

Príloha č. 2 –  Záverečný účet Obce Košolná za rok 2018
Príloha č. 3 – VZN č. 1/2019 o výške mesačného príspevku na čiastočnú úhradu výdavkov školských zariadení
Zápisnica zo zasadnutia obecného zastupiteľstva Obce Košolná zo dňa 20.06.2019              5

